hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy en en en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Պատերազմը  զորացրված Աբրահամ Մարուխյանին, նրա տուն գնալուց մեկ ամիս էլ չանցած, նորից վերադարձրեց սահման:  Նա սեպտեմբերի 27-ին թշնամու հարձակման մասին լուրը ստանալուն պես՝ ծնողներին տան շեմից հրաժեշտ տալով,  մեկնել էր Արցախ: Ցանկացել էր պատերազմել Մատաղիսում, որտեղ երկու տարի ծառայել էր որպես սպա:
Աբրահամ Մարուխյանը լեյտենանտ էր: Չնայած, որ ուներ դիվանագետի մասնագիտություն, բայց 2018 թվականին որոշել էր ընդունվել Վազգեն Սարգսյանի անվան ռազմական ինստիտուտ, ավարտելուց հետո ստացել էր լեյտենանտի կոչումն ու ծառայության անցել Մատաղիսում: Հրետանու հետախուզության պետն էր:
44-օրյա թեժ մարտերի առաջին օրերին Աբրահամը մարտերին մասնակցել է Հորադիզում: Ծանր մարտեր են եղել, թշնամին անդադար հրետանակոծել է դիրքերը որտեղ եղել են լեյտենանտն ու զինակից ընկերները: Հրամանատարական կազմից նահանջի հրաման է եղել: Աբրահամն ու ևս հինգ հոգի հրաժարվել են նահանջել:
Ծնողների փոխանցմամբ՝ նա նույնիկս իր սաղավարթն է տվել պատերազմի մի մասնակցի, որը  բազմազավակ հայր է եղել:
Նահանջ հրամանից հետո Աբրահամը ստանձնել է վեց հոգանոց խմբի հրամանատարությունը, զուգահեռ մարտական պատրաստվածություն սովորեցրել ընկերներին: Որոշ ժամանակ անց զենքի խնդիր է առաջացել:  Հորը պատմել են, որ Աբրահամն անցել է հայկական կողմից լքված մի պոստ, որը դեռ գրավված չի եղել թշնամու կողմից, բայց նրանց նշանառության տակ է եղել, և, այնտեղից զենքեր է վերցրել:
«300 կոչվող պոստ է եղել, որը նաև  ղեկավարման կետ է եղել, այդտեղից հայերը նահանջել են: Աբոն իմանալով, որ այտտեղ զենք կա հոկտեմբերի 2-ին գնացել ու բերել էր, նաև մնացած կարևոր քարտեզներ են եղել, որոնք ոչնչացրել է, որ թշնամին չտիրապետի կարևոր տեղեկությունների: Ճանապարհին էլ մի թուրքի են սպանել»,- փոխանցեց հայրը:
Աբրահամն ու ընկերները զոհվել են հոկտեմբերի 3-ի լուսաբացին: Ծնողները յոթ ամիս շարունակ չեն կարողացել գտնել իրենց որդու դին:
«Յոթ ամիս փնտրել ենք, մտածել ենք, որ ողջ է, կապի միջոց չունի, չի կարողանում գալ: Յոթ ամիս անց ՔԿ-ից զանգեցին մեզ ասացին, որ ԴՆԹ-ն համապատասխանում է մարմնի հետ: Գնացի տեսա, որ իմ որդին էր: Ճիշտ է անճանաչելի էր,  մարմինը քայքայված էր, բայց որոշ համընկնումներ կային»,- ասաց հայրը՝ նշելով, որ համոզվելու համար ևս մեկ ԴՆԹ հետազոտություն էլ իրենք են ՌԴ-ում իրականացրել:
Տիգրան Մարուխյանը նշեց, որ որդին անկազմակերպ պատերազմի զոհ է դարձել: Նա կարծում է, որ եթե ամեն ինչ համակարգված լիներ, ապա մարդկային կորուտսներն այսքան շատ չէին լինի:
«Աբրահամը ցանկացել է մարտական գործողություններին մասնակցել Մատաղիսում, որտեղ ծառայել է որպես սպա, սակայն, Ստեփանակերտում՝ անհասկանալի պայմաններում ուղարկում են Ջեբրայիլ, քանի որ ծանր մարտեր են եղել»,- ասաց հայրը:
Աբրահամի  ծնողներն ապրում են այն հույսով, որ մի օր կբացահայտվեն բոլոր մեղավորներն ու պատասխանատվության կենթարկվեն:
Աբրահամ Մարուխյանն արժանացել է Արիության, Մարտական ծառայության, ինչպես նաև Արցախի «Մայրական երախտագիտություն» մեդալների։
Նախորդ նյութըԻնչ  իմ  Սերժն արել է` ինձ համար սրբություն է, ես երբեք ոտքի տակ չեմ տա իմ Սերժի  պահած  երկիրը. զոհվածի մայր
Հաջորդ նյութըՀՀ ԱԳ նախարարը հանդիպել է ռազմագերիների ծնողների և հարազատների հետ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
ՀՀ ՄԻՊ-ը դիմել է Կլաարին՝ պահանջելով ադրբեջանցիներին ենթադրաբար խոշտանգելու նյութերը
44-օրյա պատերազմի և Ադրբեջանի շարունակվող ագրեսիայի հետևանքները քննարկվել են Վարշավայում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.